Toate asociațiile de proprietari din România vor fi obligate de la 1 iulie să utilizeze sistemul RO e-Factura pentru a descărca facturile de la furnizori. Modificarea aduce bătăi de cap, mai ales în situații în care, de exemplu, unele asociații nici nu emit facturi.
Pentru a funcționa, toate asociațiile de proprietari din România vor fi obligate să obțină semnătura electronică și certificatul corespunzător, pentru a-și crea apoi un cont în spațiul virtual, interfața digitală a ANAF în relația cu contribuabilii.
Dacă asociațiile lucrează prin intermediul unor firme de contabilitate-administrare, acestea suportă inițial costurile pentru obținerea semnăturii electronice, dar apoi le vor deconta de la asociații, potrivit Ziarul Unirea.
Această schimbare majoră afectează inclusiv asociațiile care nu emit facturi, deoarece toți marii furnizori de utilități au transmis asociațiilor de proprietari că de la 1 iulie va emite doar facturi prin e-factura.